ตลาดหุ้นสหรัฐฯปิดแคบ
ตลาดหุ้นสหรัฐฯปิดผสมผสานท่ามกลางการซื้อขายที่เบาบาง ขณะที่ราคาน้ำมัน ขยับขึ้นเล็กน้อย จากดอลลาร์ที่อ่อนค่าลง
29 ส.ค. 2555

ตลาดหุ้นสหรัฐฯปิดผสมผสานท่ามกลางการซื้อขายที่เบาบาง ขณะที่ราคาน้ำมัน ขยับขึ้นเล็กน้อย จากดอลลาร์ที่อ่อนค่าลง
ตลาดหุ้นสหรัฐฯวานนี้(28ส.ค.) ปิดผสมผสานท่ามกลางการซื้อขายที่เบาบาง หลังข้อมูลทางเศรษฐกิจไม่บ่งชี้ถึงทิศทางที่แน่ชัด ขณะที่นักลงทุนเฝ้ารอถ้อยแถลงสำคัญจากเบน เบอร์นันกี ประธานธนาคารกลางอเมริกันในวันศุกร์นี้       ดัชนีหุ้นดาวโจนส์ ลดลง 21.68 จุด (0.17 เปอร์เซ็นต์) ปิดที่ 13,102.99 จุด แนสแดค เพิ่มขึ้น 3.95 จุด (0.13 เปอร์เซ็นต์) ปิดที่ 3,077.14 จุด เอสแอนด์พี ลดลง 1.14 จุด (0.08 เปอร์เซ็นต์) ปิดที่ 1,409.30 จุด ขณะที่ราคาน้ำมัน ขยับขึ้นเล็กน้อย จากดอลลาร์ที่อ่อนค่าลงและแหล่งผลิตพลังงานในอ่าวเม็กซิโกต้องปิดปฏิบัติการหลบภัยเฮอร์ริเคนไอแซค       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม เพิ่มขึ้น 86 เซนต์ ปิดที่ 96.33 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนตุลาคม เพิ่มขึ้น 32 เซนต์ ปิดที่ 112.58 ดอลลาร์ต่อบาร์เรล